Public procurement notice: Contract Notice
Published: 2020-12-24
Buyer: MVM Paksi Atomerőmű Zártkörűen Működő Részvénytársaság
Country: HU
Contract type: Services
Procedure: Negotiated procedure
CPV classification: 48100000 | 48610000: Database systems | 48800000 | 48821000: Network servers | 51611100
Submission deadline: 2021-01-21
Award criteria: The most economic tender

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Az elektronikus naplózás (E-napló) az MVM Paksi Atomerőmű Zrt.-ben (MVM PA Zrt., Paksi Atomerőmű) 2011 áprilisában került bevezetésre, azzal a céllal, hogy az üzemidő hosszabbításhoz kapcsolódó üzemeltetési adatok elérhetőek, a rendszerek és berendezések állapotának fenntartására irányuló tevékenységek hatékonysága értékelhető legyen. A cél elérése érdekében a 2011 előtt történt események is rögzítésre kerültek 2003-ig visszamenőleg. Hatalmas adatvagyon keletkezett, melynek segítségével számos más statisztika, kimutatás, trend - elemzés készíthető. A projekt alapvető célja egy új, a kor követelményeinek megfelelő hardver és virtualizált szoftver környezet létrehozása (3 db szerver, a szükséges szerver licencek - 1310 db, 4 db hálózati eszköz, központi hálózati tároló (SAN), valamint hálózati tároló (NAS) szállítása), mely alkalmas a teljes E-napló és moduljai, a hozzá tartozó teszt rendszer fogadására. A rendszer üzemeltetéséhez szükséges külső IT szolgáltatások definiálása a megrendelő részére.
Az adatok hosszútávú saját hatáskörben való megőrzése, folyamatos rendelkezésre állásának biztosítása egy korszerű, bővíthető, az MVM PA Zrt. saját tulajdonában levő hardver és szoftver üzemeltetési környezet létrehozásával, valamint az E-napló és moduljainak átköltöztetésével. Az adatbáziskezelés tekintetében jelenleg az E-napló és moduljai Oracle Forms, Oracle Webutil és Oracle Reports technológiát, Oracle adatbázist használnak, ez nem változik.
Az új környezetben biztosítani kell a folyamatos, magas rendelkezésre állást, a módosítási igények hatékony bevezetését a hozzáférési jogosultságok gyors, dinamikus módosíthatóságát.
Megfelelő módon ki kell tudni szolgálni ezen alkalmazásokat a Paksi Atomerőmű meghosszabbított üzemidejének végéig és kellő tartalékkal és bővítési lehetőséggel kell rendelkezni további funkcióbővítések elvégzéshez is. A megvalósítás során az eddig elkészült, a Paksi Atomerőmű számára testreszabott alkalmazásokat a lehető legnagyobb mértékben meg kell tartani. Funkcionalitás szempontjából a jelenleg tartalmazott összes funkció új környezetbe történő beépítése képezi a terjedelmet.
A vállalkozó feladata kiterjed az „E-napló költöztetés Szakértői Hálózatra” átalakítás teljes körű tervdokumentációjának elkészítésére, a szükséges hardver és szoftver eszközök beszerzésére, később részletezett módosítások és funkcionális fejlesztések elkészítésére, a komplett helyszíni kivitelezésre, üzembe helyezésre és próbaüzemre, valamint a megvalósulási dokumentációk elkészítésére, a szükséges MVMI szolgáltatások műszaki követelményrendszerének specifikálására, oktatások lebonyolítására (maximum 15 fő műszaki háttér / karbantartó, maximum 700 fő üzemviteli alkalmazott (e-learning elfogadott) számára).
A tervezés, kivitelezés során figyelembe kell venni a vonatkozó jogszabályokban és a nukleáris létesítmények nukleáris biztonsági követelményeiről és az ezzel összefüggő hatósági tevékenységről szóló 118/2011. (VII.11.) Korm. rendelet (NBSZ) előírásaiban, a generáltervezői dokumentumban és a nemzetközi szabványokban meghatározottakat. A jogszabályi, NBSZ, tervezői előírások betartása kötelező érvényű, a nemzetközi szabványok alkalmazására törekedni kell.
Információbiztonsági előírások tekintetében az MVM PA Zrt. vonatkozó szabályozásai, az atomenergia alkalmazása körében a fizikai védelemről és a kapcsolódó engedélyezési, jelentési és ellenőrzési rendszerről szóló 190/2011. (IX.19) Korm. rendelet, valamint az Országos Atomenergia Hivatal (OAH) által kiadott FV-18 útmutató megfelelő pontjai (szakértői rendszerek) az irányadóak.
1. Virtualizációs technológiát kell alkalmazni a rendszer összes szerverén. A teljes Szakértői Hálózatra nézve, kiterjesztve a jelen projekt során beépítendő elemekkel, egységes központi management szoftvert kell alkalmazni. Jelenleg alkalmazott szoftver VMware vCenter.
2. A teljes rendszer rendelkezésre állása a tervezett karbantartást leszámítva, éves szinten nem lehet kisebb, mint 99,99 %.
3. Az alkalmazások adatbázis adattartalma (a nem használt objektumok archiválását leszámítva) nem változhat az áthelyezés során.
4. A naplózás indítása, elérése maradjon a jelenlegi módon a munkahelyi, ügyviteli számítógépeken. Az egy blokkra beosztott operatív személyzetnek helyettesítés esetén, a többi blokkon is lehetősége legyen a rendszer használatára.
5. A jelenlegi funkciók és szoftver felület kialakítás megfelelő, csak a módosítási igények szerint szükséges módosítani, a grafikus megjelenítés nem változhat.
6. A rendszer erőforrásait úgy kell meghatározni, hogy kellő tartalékkal rendelkezzen és a magas rendelkezésre állás követelményei teljesíthetők legyenek a virtuális környezetben.
7. A tervezés, erőforrások méretezése során az egyes blokkok engedélyezett üzemidejének végéig keletkező becsült adatmennyiséggel kell számolni.

Eligibility requirements: Kizáró okok: A jelen közbeszerzési eljárásban nem lehet (közös) részvételre jelentkező, alvállalkozó, és nem vehet részt alkalmasság igazolásában olyan gazdasági szereplő, aki a közbeszerzésekről szóló 2015. évi CXLIII. törvény (Kbt.) 62. § (1)-(2) bekezdésben meghatározott kizáró okok hatálya alá tartozik. Kizáró okok előzetes igazolása a részvételi jelentkezésben: A (közös) részvételre jelentkező a közbeszerzési eljárásokban az alkalmasság és a kizáró okok igazolásának, valamint a Közbeszerzési Műszaki Leírás meghatározásának módjáról szóló 321/2015. (X. 30.) Korm. rendelet (321/2015. (X. 30.) Korm. rendelet) 1. § (1) bekezdésének megfelelően a részvételi jelentkezésében köteles a kizáró okok fenn nem állása tekintetében az egységes európai közbeszerzési dokumentumot (EEKD) benyújtani. Az EEKD-ban a (közös) részvételre jelentkező nyilatkozik arról, hogy a kizáró okok nem állnak fenn a (közös) részvételre jelentkező, illetve az alkalmasság igazolására bevont más szervezet vagy személy vonatkozásában. A nyilatkozat tartalmazza annak megjelölését, hogy a Kbt. 69. § (4) bekezdése szerint benyújtandó igazolások kiállítására mely szerv jogosult, valamint a 69. § (11) bekezdése szerinti adatbázis alkalmazásához szükséges adatokat és - szükség esetén -a hozzájáruló nyilatkozato(ka)t. Ha (közös) részvételre jelentkező az alkalmassági követelményeknek az igazolásához más szervezet kapacitására támaszkodva felel meg, a részvételi jelentkezésben be kell nyújtani a kapacitásait rendelkezésre bocsátó szervezet nyilatkozatát a Kbt. 62. § szerinti kizáró okok hiányának igazolása érdekében az EEKD-ban. [Kbt. 67. § (3) bekezdése] Azon alvállalkozók vonatkozásában, amelyek nem vesznek részt alkalmasság igazolásában, a részvételi jelentkezésben be kell nyújtani a (közös) részvételre jelentkező arra vonatkozó nyilatkozatát, hogy nem vesz igénybe a szerződés teljesítéséhez a Kbt. 62. § szerinti kizáró okok hatálya alá eső alvállalkozót. [Kbt. 67. § (4) bekezdése] Kizáró okok utólagos igazolása: A Magyarországon letelepedett gazdasági szereplő részéről a 321/2015. (X. 30.) Korm. rendelet 8. § a)-o) pontja szerinti igazolások, illetve nyilatkozatok benyújtása, figyelemmel a 321/2015. (X. 30.) Korm. rendelet 6. §-ára. A nem Magyarországon letelepedett gazdasági szereplő részéről a 321/2015. (X. 30.) Korm. rendelet 10. § (1) bekezdés a)-l) pontja, a 10. § (2) bekezdése szerinti igazolások, illetve nyilatkozatok benyújtása, figyelemmel a 321/2015. (X. 30.) Korm. rendelet 6. §-ára. Abban az esetben, amelyben a minősített ajánlattevők jegyzéke bizonyítja, hogy a gazdasági szereplő nem esik valamely a Kbt. 62. § szerinti kizáró ok hatálya alá, az ajánlatkérő a 321/2015. (X. 30.) Korm. rendelet 12. §-a szerint fog eljárni. Az ajánlatkérő a Kbt. 69. § (7) bekezdése alapján már a részvételi szakaszban is kérheti a kizáró okok igazolásának a benyújtását (a Kbt. 69. § (4) bekezdése szerinti igazolások) öt munkanapos határidő kitűzésével, ha a bírálata során alapos kétsége merül fel valamely gazdasági szereplő nyilatkozatának valóságtartalmára vonatkozóan. A kizáró okok tekintetében figyelemmel kell lenni a 321/2015. (X. 30.) Korm. rendelet 1-16. §-ára. A 321/2015. (X. 30.) Korm. rendelet 13. § értelmében, folyamatban lévő változásbejegyzési eljárás esetében, a részvételi jelentkezéshez csatolni kell a cégbírósághoz benyújtott változásbejegyzési kérelmet és annak érkezéséről a cégbíróság által megküldött igazolást. Az előzetes és utólagos igazolásra vonatkozó részletes információt a közbeszerzési dokumentum (KD) tartalmazza.